b"\n_START_ARTICLE_\nFiltre (matem\xc3\xa0tiques)\n_START_PARAGRAPH_\nEn matem\xc3\xa0tiques, un filtre \xc3\xa9s un subconjunt especial d'un conjunt parcialment ordenat. Un cas especial usat freq\xc3\xbcentment es d\xc3\xb3na quan el conjunt parcialment ordenat considerat \xc3\xa9s el conjunt pot\xc3\xa8ncia d'algun conjunt. Els filtres apareixen a la Teoria de l'Ordre i a la Teoria de Reticles, per\xc3\xb2 tamb\xc3\xa9 es poden trobar a la topologia a on es van originar._NEWLINE_Els filtres van ser introdu\xc3\xafts per Henri Cartan el 1937, i utilitzats a continuaci\xc3\xb3 per N. Bourbaki en el seu volum de Topologia General com una alternativa a la noci\xc3\xb3 similar de xarxa topol\xc3\xb2gica desenvolupada el 1922 per E. H. Moore i H. L. Smith."